Småhasselbror

Småhasselbror (Corylopsis pauciflora) er en busk i trollhasselfamilien.

Den er løvfellende, har en vid, rikt forgrenet vekst og blir opptil to meter høy. De lysegule, svakt duftende blomstene sitter 2–5 sammen i 1–2 cm lange klaser. Pollenknappene er gule. Blomstringstiden er sent på vinteren og tidlig på våren, før løvsprett. Bladene er eggformede med litt asymmetrisk grunn, sagtannede utenfor midten, hårete langs nerver og bladrand og har 6–8 par nerver. Høstfargen er gul til gulgrønn.

Småhasselbror vokser vilt i skoger og skråninger 200–300 moh. i Japan og Taiwan. Arten er en populær hageplante, og i Norge kan den dyrkes til herdighetssone 4.

Kilder

Eksterne lenker 

 

Trollhasselfamilien